Using synthetic fibres in concrete to control drying shrinkage cracking in concrete slabs-on-grade
Van der Westhuizen, Daniel Erasmus (2013-12)
AFRIKAANSE OPSOMMING: Makro sintetiese vesel versterkte beton (SynFRC) is 'n relatiewe nuwe beton. Dit het ten doel om gebruik te word in strukturele elemente wat minimale versterking benodig en wat deurlopend deur sublae ondersteun word. Een spesifieke strukturele element van belang is grondvloere wat deur 'n sublaag ondersteun word en wat minimale ondersteuning benodig om die krimping vervorming te beheer wat moontlike krake kan veroorsaak. Die doel van die projek was om die potensiële gebruik van makro sintetiese vesels te ondersoek tydens die beheer van die uitdroog krimp kraking van 'n beton grondvloer. Die fokus was op die gebruik van betonvloere vir fabrieksdoeleindes. Die eienskappe van SynFRC materiale is vooraf vasgestel vir die doel van verskeie eksperimentele toetse. Hierdie toetse sluit in buigbaarheidstoetse, druktoetse, krimping van beton en toets van wrywing tussen die SynFRC en hout oppervlaktes wat gebruik is vir volskaalse toets. Die trek gedrag van SynFRC na kraking is vasgestel deur inverse analise. Hierdie trek gedrag is dan gebruik om 'n reeks eindige element analises uit te voer. Hierdie analises is uitgevoer op spesifieke grondvloere om die effek te bepaal van verhoogde trek gedrag van SynFRC op die uitdroog krimp kraking. Volgens die uitslae sodoende verkry was die kraakspasiëring, die maksimum en gemiddelde kraakwydte en die verskil in die kraakwydte tussen normale beton en die SynFRC as 'n funksie van beton oudedom. Vanuit die analises het dit duidelik geblyk dat die byvoeging van vesels die beton se smeebaarheid verhoog het en dit het tot gevolg gehad dat die beton meer krake vorm, maar dat die krake nie vergroot nie. Dit is waargeneem by 'n lae vesel inhoud van minder as 0.4% per volume en 'n betonblad met 'n dikte van 200mm. Dit is ook waargeneem by 'n hoër vesel volume wat Re,3 waardes van 0.51 en hoër het. Kleiner kraakwydte is waargeneem waar vesel volume verhoog is indien die wrywing hoër is, bedoelende dat die maksimum wrywing tussen die betonblad en die sublaag bereik is met baie min beweging. Daar het wel kleiner kraakwydtes in beide die normale beton en die SynFRC voorgekom waar daar hoër wrywing was.
Please refer to this item in SUNScholar by using the following persistent URL: http://hdl.handle.net/10019.1/85696